Pavlova prva poslanica Korinćanima (Šarić)/Glava 3.
1 I ja, braćo, nijesam mogao govoriti vama kao duhovnima, nego kao tjelesnima, kao maloj djeci u Kristu. 

2 Mlijeko sam vam davao da pijete, a ne jelo; jer još nijeste mogli, a ni sad još ne možete, 

3 Jer ste još tjelesni, jer kad je među vama zavist i prepiranje, nijeste li tjelesni, i ne živite li po čovjeku? 

4 Jer kad govori tko: "Ja sam Pavlov", a drugi: "Ja Apolov", nijeste li ljudi? 

5 Tko je dakle Apolo, a tko je Pavao? Sluge, po kojima vjerovaste, svaki, kako mu je Gospodin dao. 

6 Ja posadih, Apolo zali, a Bog dade te uzraste. 

7 Tako niti je onaj što, koji sadi, ni onaj, koji zalijeva, nego Bog koji daje te raste. 

8 A onaj, koji sadi i koji zalijeva, jedno su, a svaki će primiti svoju plaću no svojemu trudu. 

9 Jer mi smo Božji pomagači, a vi ste Božja njiva, Božja građevina. 

10 Po milosti Božjoj, koja mi je dana, ja kao mudri graditelj postavih temelj, a drugi naziđuje; ali svaki neka gleda, kako naziđuje. 

11 Jer temelja drugoga nitko ne može postaviti, osim onoga, koji je postavljen, koji je Isus Krist. 

12 Ako li tko naziđuje na ovome temelju, zlato, srebro, drago, kamenje, drva, sijeno, strnjiku. 

13 Svačije će djelo izaći na vidjelo; jer će dan Gospodin pokazati, jer će se ognjem otkriti, i oganj će iskušati, kakvo je čije djelo. 

14 Ako ostane čije djelo, što je nazidao, primit će plaću. 

15 A čije djelo izgori, bit će mu na štetu, a sam će se spasiti, ali tako kao kroz oganj. 

16 Ne znate li, da ste hram Božji, i Duh Božji da stanuje u vama? 

17 Ako li tko oskvrni hram Božji, upropastit će njega Bog; jer je hram Božji svet, a to ste vi. 

18 Nitko neka se ne vara! Ako tko među vama misli, da je mudar na ovome svijetu, neka bude lud, da hude mudar! 

19 Jer je mudrost ovoga svijeta ludost pred Bogom; jer je pisano: "On hvata mudre u njihovu lukavstvu." 

20 opet: "Gospodin zna misli mudrih, da su ništave." 

21 Zato nitko neka se ne hvali ljudima, jer je sve vaše: 

22 Bio Pavao, ili Apolo, ili Kefa, ili svijet, ili život, ili smrt, ili sadašnje, ili buduće: sve je vaše; 

23 A vi ste Kristovi, a Krist je Božji. 

Pavlova prva poslanica Korinćanima (Šarić)